# Gestió de sessions

## Sessió d'escriptori

### Ús

En aquest mòdul de l'&systemsettings; podreu configurar les opcions del gestor de sessions i sortida del &plasma;.

La gestió de sessions es refereix a la capacitat del &plasma; per a desar l'estat de les aplicacions i finestres quan sortiu del &plasma; i restaurar-les quan hi torneu a accedir.

#### General

Confirma la sortida

- Si aquesta opció ha estat seleccionada, en sortir del &plasma; se us mostrarà un diàleg amb un temps d'espera predeterminat de 30 segons per a la seva confirmació. En aquest diàleg podeu escollir si desitgeu restaurar la vostra sessió actual quan la inicieu la propera vegada.

Ofereix les opcions d'aturada

- Si està marcada aquesta opció, el &plasma; mostrarà la possibilitat d'escollir entre diverses opcions d'apagada. Això inclou finalitzar la sessió actual (l'opció utilitzada si les opcions d'apagada no estan disponibles), l'apagada de l'ordinador o reiniciar-lo.

#### Opció predeterminada de sortida

Finalment podeu configurar què haurà de passar de manera predeterminada quan sortiu del &plasma;. Aquestes opcions no són possibles en tots els sistemes operatius i requereixen l'ús de l'&SDDM; com al vostre gestor d'accés.

Les opcions disponibles són autoexplicatives. Si teniu cap dubte, deixeu l'opció predeterminada. Són les següents:

- Finalitza la sessió actual (aquesta és la predeterminada)

- Apaga l'ordinador

- Torna a engegar l'ordinador

#### En connectar-se

Podeu escollir una de les tres opcions per a com s'haurà d'accedir al &plasma;:

Restaura la sessió prèvia

- Si seleccioneu aquesta opció, el &plasma; desarà l'estat de la vostra sessió actual quan en sortiu. El &plasma; la restaurarà en el següent accés, de manera que pugueu continuar amb la vostra tasca amb l'escriptori en el mateix estat en el qual el vàreu deixar.

Restaura la sessió desada manualment

- En comptes de restaurar el &plasma; l'estat en el qual estava quan vàreu accedir-hi l'última vegada, es restaurarà a un estat específic que hàgiu desat manualment.

  Si aquesta opció està marcada, el menú de l'aplicació oferirà un element addicional Energia / Sessió Desa la sessió.

Comença amb una sessió buida

- Si seleccioneu aquesta opció, el &plasma; mai restaurarà les sessions que hàgiu desat.

Finalment podeu introduir un llistat d'aplicacions separades per dos punts (`:`) o coma (`,`) que s'haurien d'excloure de les sessions, de manera que en accedir a una nova sessió no es restauraran. Per exemple, `xterm:konsole` o `xterm,konsole`.